ಮುಂದಿನ ಎರಡೂವರೆ ತಿಂಗಳು ಭಾರತಕ್ಕೆ ನಿರ್ಣಾಯಕ ದಿನಗಳು: ಆರೋಗ್ಯ ಸಚಿವ ಹರ್ಷವರ್ಧನ್ ನವದೆಹಲಿ: ಮುಂದಿನ ಎರಡೂವರೆ ತಿಂಗಳು ಭಾರತಕ್ಕೆ ಬಹುದೊಡ್ಡ ನಿರ್ಣಾಯಕವಾದ ದಿನಗಳಾಗಲಿವೆ ಅಂತ ಕೇಂದ್ರ ಆರೋಗ್ಯ ಸಚಿವ ಡಾ. ಹರ್ಷವರ್ಧನ್ ತಿಳಿಸಿದ್ದಾರೆ. ಯಾಕಂದ್ರೆ ಮುಂಬರುವ ದಿನಗಳಲ್ಲಿ ಅತಿ ಹೆಚ್ಚಿನ ಸಂಖ್ಯೆಯಲ್ಲಿ ಹಬ್ಬ ಹರಿದಿನಗಳು ನಡೆಯುತ್ತವೆ, ಜೊತೆಗೆ ಚಳಿಗಾಲವೂ ಶುರುವಾಗಲಿದೆ. ಹಾಗಾಗಿ ಒಂದೆಡೆ ಹವಾಮಾನ ವೈಪರಿತ್ಯವಾದ್ರೆ, ಇನ್ನೊಂದೆಡೆ ಹಬ್ಬದ ವಾತಾವರಣದಲ್ಲಿ ಜನರು ಹೆಚ್ಚಿನ ಸಂಖ್ಯೆಯಲ್ಲಿ ಭಾಗವಹಿಸುವ ಸಾಧ್ಯತೆಗಳಿವೆ. ಇವೆಲ್ಲ ಸಂದರ್ಭಗಳು ಹೆಮ್ಮಾರಿ ಕೊರೊನಾ ಸೋಂಕು ನಿಯಂತ್ರಣಕ್ಕೆ ತರಲು ತುಂಬಾ ಸವಾಲಿನ ಕೆಲಸವಾಗಲಿದೆ ಅಂತ ಹೇಳಿದ್ದಾರೆ. ಇನ್ನು ಕೋವಿಡ್ ಸಂದರ್ಭದಲ್ಲಿ ಹಗಲು ರಾತ್ರಿ ಶ್ರಮಿಸಿದ ಕೊರೊನಾ ವಾರಿಯರ್ಸ್ಗಳಿಗೂ ಕೃತಜ್ಞನತೆ ಸಲ್ಲಿಸಿದ್ರು.